Jonah Lomu
<s>Jonah Tali Lomu (Auckland, 12. svibnja 1975. – Auckland, 18. studenog 2015.) je bio novozelandski ragbijaš.</s><s>Lomu, jedan od najpoznatijih i najboljih novozelandskih ragbijaša, ostaje zapisan kao najmlađi debitant u historiji All Blacksa, imavši tek 19 godina i 45 dana kada je 1994. godine nastupio protiv Francuske.</s><s>U osam godina igranja za reprezentaciju, Lomu je skupio 63 nastupa.</s><s>Danas ga se smatra prvom globalnom superzvijezdom ragbija i jednim od najutjecajnijih igrača u historiji tog sporta.</s><s>Godine 2007. primljen je u Kuću slavnih ragbija, a 2011. godine i u IRB-ovu Kuću slavnih.</s>

<s>Lomu se na međunarodnu scenu probio na turniru Hong Kong Sevens 1994. godine.</s><s>Sljedeće godine je jednoglasno proglašen najboljim igračem Svjetskog kupa u Južnoafričkoj Republici, iako je Novi Zeland u finalu izgubio od domaćina.</s><s>S ukupno 15 polaganja (try), Lomu je rekorder u historiji Svjetskog kupa, mjesto koje dijeli s južnoafričkim ragbijašem Bryanom Habanom.</s>

<s>U karijeri je nastupao za nekoliko domaćih klubova, u Super Rugby, NPC i Magners ligama.</s><s>Među te momčadi spadaju Auckland Blues, Chiefs, Hurricanes, CMRFU, Wellington Lions, North Harbour i Cardiff Blues.</s><s>Nakon što je prošao transplantaciju bubrega, Lomu se 2004. godine vratio ragbiju, prije nego se 2007. i formalno povukao iz profesionalnog ragbija.</s><s>Dvije godine kasnije odigrao je još jednu sezonu za Marseille.</s>

<s>Preminuo je 18. studenog 2015. u Aucklandu od srčanog udara uzrokovanog problemima s bubrezima.</s><s>Iza sebe je ostavio suprugu i dvojicu sinova, u dobi od 5 i 6 godina.</s>

<s>Novozelandski sportisti
Ragbijaši
Ragbi na Novom Zelandu</s>

